Russkij kovtsjeg

Russkij kovtsjeg (originaltittel: Русский ковчег) er en film fra 2002, regissert av Aleksandr Sokurov.

Handling 
På en kald vinterdag ankommer en liten gruppe menn og kvinner med hestevogn til en mindre side-inngang på Vinterpalasset, oppkledd i klesstilen fra det tidlige 1800-tallet. De skal delta på et stort ball arrangert av Aleksander I av Russland. Fortelleren (hvis synspunkt alltid er i førsteperson) møter en annen person, bare kalt «The European» om ikke viser noe annet enn forakt ovenfor Russland. Han forteller at russere ikke er i stand til å skape, eller verdsette, ordentlig skjønnhet slik mange andre europeere nasjonaliteter gjør. Hvert enorme rom av palasset manifesterer forskjellige perioder fra russisk historie, selv om periodene ikke vises i kronologisk rekkefølge  løpet av filmen.

Blant annet får man se Peter I av Russland, som trakasserer og slår en av sine generaler. En spektakulær presentasjon av operaer og skuespill fra Katarina II av Russland. En keiserlig audiens hvor Nikolaj I av Russland blir tilbudt en formell unnskyldning fra sjahen av Iran, på grunn av ambassadør Alexander Griboyedovs død i 1829. Det idylliske familielivet til Nikolaj II av Russland og hans barn. Det seremonielle skifte av de forskjellige regimentene til den keiserlige garde. Gjester som besøker palasset i nåtiden. Eller museets direktør som hvisker behovet for å gjøre ulike reparasjoner under Josef Stalins styre. Eller en desperat Leningrad-innbygger som lager sin egen kiste til bruk etter hans egen død under Beleiringen av Leningrad, den 900 dager lange tyske beleiringen som fant sted under den andre verdenskrig.

Under det storslåtte ballet, avholdt i Nicholas Hall, går mange av deltakerne kledd i spektakulære kostymer fra forskjellige tidsperioder - samt et fullt orkester dirigert av Valerij Gergiev, med musikk produsert av Mikhail Glinka. «The European» forteller at han hører hjemme her, i 1913, hvor alt fremdeles er vakkert og elegant. Fortelleren går deretter baklengs ut av gangen, og ser på alle menneskene fra forskjellige tidsperioder som går ut av bygningen sammen. Mens han ser på dem, forlater fortelleren i stilhet resten av prosesjonen. Han går ut av bygningen gjennom en liten sidedør, og ser ut på elven Neva.

Skuespillere 
 Alexander Sokurov som Fortelleren
 Sergei Dontsov som «The European»
 Mariya Kuznetsova som Katarina den store
 Marksim Sergeyev som Peter I av Russland
 Anna Aleksakhina som Alexandra av Hessen-Darmstadt
 Vladimir Baranov som Nicholas II

Referanser

Eksterne lenker 

Russiske filmer
Filmer fra 2002